L'Ajuntament de Bétera arregla i pavimenta el camí que uneix la Conarda amb San Antonio de Benaixeve
Sin fecha

L'Ajuntament de Bétera, a través de la regidoria d’Obres Públiques, ha intervingut en el camí que uneix la urbanització la Conarda amb la localitat de Sant Antoni de Benaixeve gràcies a les ajudes que la Generalitat va concedir mitjançant el decret de 15 de novembre de 2017 per pal·liar els danys de les fortes pluges ocorregudes a la Comunitat Valenciana en els mesos de novembre i desembre de 2016.

La pavimentació del camí esmentat ha sigut realitzada per l'empresa Pavasal S.A., per un import de 33.516 euros, i es tracta d'un camí de 714 metres de longitud que comunica la zona de la Conarda amb el terme de Sant Antoni de Benaixeve.

Els primers 300 metres tenien un paviment asfàltic molt deteriorat, que ha sigut reparat i re pavimentat. La resta era un camí de terra sobre el qual s'ha realitzat una anivellació i un posterior aglomerat, quedant el camí en perfectes condicions per ser transitat.

La regidora de l'àrea, Cristina Ballesteros (PSPV), ha assenyalat que la intervenció en aquest camí era molt necessària després de les destrosses que va causar la pluja a 2016, "ara ja es troba en perfecte estat per ser transitat sense perill”.